77. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.620 της 6 Οκτ.-23 Νοεμ.2000 (ΦΕΚ Α΄260) Σύσταση Συντονιστικής Επιτροπής για θέματα που αφορούν την εισαγωγή του ευρώ και τη συμμετοχή της Τράπεζας της Ελλάδος στο ΕΣΚΤ. Αφού έλαβε υπόψη: α) Το άρθρο 1 του Ν. 1266/82 «Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β) το Καταστατικό της Τράπεζας της Ελλάδος, όπως αυτό ισχύει. γ) Την αυξανόμενη συμμετοχή πολλών Διευθύνσεων της Τράπεζας της Ελλάδος στην επεξεργασία των θεμάτων που εξετάζονται στα συμβούλια και τις επιτροπές της Ευρωπαϊκής Κεντρικής Τράπεζας (ΕΚΤ), καθώς και τη σκοπιμότητα πληρέστερης ενημέρωσης και προετοιμασίας των εκπροσώπων της Τράπεζας της Ελλάδος στις διάφορες επιτροπές της ΕΚΤ. δ) τη σκοπιμότητα αποτελεσματικότερου συντονισμού των εργασιών που συνδέονται με την εισαγωγή του ευρώ στη χώρα και με την πλήρη συμμετοχή της Τράπεζας της Ελλάδος στο Ευρωπαϊκό Σύστημα Κεντρικών Τραπεζών (ΕΣΚΤ). ε) την ανάγκη ανταλλαγής πληροφοριών και συντονισμού ενεργειών με άλλες αρμόδιες οικονομικές αρχές, καθώς και με όργανα ή φορείς που εκπροσωπούν τα πιστωτικά ιδρύματα και τομείς της οικονομίας, αποφάσισε: Να συστήσει στην Τράπεζα της Ελλάδος «Συντονιστική Επιτροπή για θέματα που αφορούν την εισαγωγή του ευρώ και τη συμμετοχή της Τράπεζας της Ελλάδος στο ΕΣΚΤ», εφεξής «Επιτροπή», της οποίας οι σκοποί, η σύνθεση, η οργάνωση και η λειτουργία έχουν ως εξής: 1. Σκοποί: - Ο συντονισμός των προπαρασκευαστικών εργασιών για θέματα τα οποία εξετάζονται στα συμβούλια και τις επιτροπές της ΕΚΤ όπου συμμετέχουν εκπρόσωποι της Τράπεζας της Ελλάδος. - Η παρακολούθηση θεμάτων τα οποία συζητούνται στα εν λόγω συμβούλια και τις επιτροπές ή αφορούν τις λειτουργίες της ΕΚΤ και τα οποία επηρεάζουν τις εργασίες Διευθύνσεων της Τράπεζας της Ελλάδος. - Ο συντονισμός των εργασιών που συνδέονται με την εισαγωγή του ευρώ και την άσκηση της ενιαίας νομισματικής πολιτικής στην Ελλάδα και την πλήρη ενσωμάτωση της Τράπεζας της Ελλάδος στο ΕΣΚΤ. Σελ. 166,24 Τεύχος 1416 Σελ. 46 - Η εξέταση θεμάτων τα οποία αφορούν το συντονισμό των ενεργειών για την εισαγωγή του ευρώ με άλλες αρμόδιες οικονομικές αρχές καθώς και με όργανα ή φορείς που εκπροσωπούν τα πιστωτικά ιδρύματα και τομείς της οικονομίας. 2. Σύνθεση Η Επιτροπή απαρτίζεται από το Διοικητή της Τράπεζας της Ελλάδος, ως Πρόεδρο, τους δύο Υποδιοικητές, τα λοιπά τρία μέλη του Συμβουλίου Νομισματικής Πολιτικής και τους Διευθυντές των Διευθύνσεων Γενικής Επιθεώρησης Τραπεζών, Γενικού Λογιστηρίου, Διοικητικού, Εργασιών Δημοσίου, Νομικών Υπηρεσιών, Νομισματικής Πολιτικής και Τραπεζικών Εργασιών, Οικονομικών Μελετών, Πληροφορικής και Οργάνωσης, Συναλλάγματος, Ταμείων και του Ιδρύματος Εκτύπωσης Τραπεζογραμματίων και Αξιών. Στις συνεδριάσεις της Επιτροπής οι ως άνω Διευθυντές δύνανται να αναπληρούνται από στελέχη των Διευθύνσεων τους αρμόδια για τα εκάστοτε συζητούμενα θέματα. 12.Θ.ε.77 Τράπεζα της Ελλάδος 3. Οργάνωση και λειτουργία   Η Επιτροπή συγκαλείται από τον Πρόεδρο όταν, κατά την κρίση του, παρίσταται ανάγκη και τουλάχιστον μία φορά το μήνα. Γραμματέας της Επιτροπής ορίζεται ο Προϊστάμενος της Υπηρεσίας Νομισματικών θεμάτων Ευρωπαϊκής Ένωσης της Διεύθυνσης Οικονομικών Μελετών και η γραμματειακή υποστήριξη παρέχεται από υπαλλήλους της ίδιας Υπηρεσίας. Με απόφαση του Προέδρου, η Επιτροπή δύναται να συνεδριάζει με μερική σύνθεση όταν τα προς συζήτηση θέματα αφορούν ορισμένες μόνο Διευθύνσεις. Μετά από πρόσκληση του Προέδρου, στις συνεδριάσεις της Επιτροπής συμμετέχουν και οι εκπρόσωποι της Τράπεζας της Ελλάδος στις επιτροπές της ΕΚΤ, εφόσον δεν παρίστανται με την ιδιότητα του Διευθυντή μιας των ως άνω Διευθύνσεων, καθώς και άλλα στελέχη της Τράπεζας ή εκπρόσωποι άλλων φορέων. Η Επιτροπή δύναται να συστήσει υποεπιτροπές ή ομάδες εργασίας, οι οποίες θα αναλάβουν τη μελέτη ειδικών θεμάτων ή θα αποτελούν σύνδεσμο και δίαυλο επικοινωνίας με εκπροσώπους άλλων αρχών ή φορέων του χρηματοπιστωτικού τομέα. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού.